**În iad**

*Crina Lazăr*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În iad

printre flăcări de jad,

în iarbă înaltă

printre păsări de baltă,

în gânduri verzi

ori în albe zăpezi,

printre mâțe-n pridvor

ori pe-al norilor covor

te-aș alinta și te-aș iubi,

m-aș topi, m-aș cuibări,

aș tot trăi și aș muri

în brațele tale-ntr-o joi,

(dar luni să mă învii înapoi)

dacă... ar fi între noi

doar buzele tale moi

și ochii tăi amândoi,

dacă mi-ai dărui

și n-ai mai risipi,

cel mai frumos vis -

zborul în abis -

printre raze de lună

să mă porți de mână,

să nu mă rătăcesc

pe tărâmul ceresc,

iar din gene cu fluturi

stele să-mi scuturi

în ochii mei înghețați

de ape înconjurați.

2 februarie 2021